تورکیه امریکانین گونئی قیبریس روم رهبرلیگینه تطبیق ائتدیگی سلاح تحریمینی آرا‌دان قالدیرماسی‌نین متفیق‌لیک روحو ایله اوست-اوسته دوشمه‌دیگینی دئییب.
خاریجی ایشلر ناظیرلیگیندن وئریلن بیاناتدا بو ایفادلره یئر وئریلیب: "امریکانین بو ایستیقامتدکی قراری آدا‌داکی ایجما‌لار آراسینداکی برابرلیک و تارازلیغی پوزور. بو قرار قیبریس پروبلئمی‌نین حل ائدیلمه‌سی اوچون گؤستریلن سعی لره ضربه وورور. دوغو آغ دنیزینده گرگینلیگین آرا‌دان قالدیریلماسی اوچون سعی لرین گؤستریلدیگی بیر دؤورده امریکانین بؤلگه دکی باریش و ثابت‌لیک محیطینه منفی تاثیر گؤسترجک بو قراری ایمضالاماسی متفیق‌لیک روحو ایله اوست-اوسته دوشمور. امریکانین بو قرارینی نظردن کئچیرمه‌سینی، بؤلگه‌ده باریش و ثابیتلیگین تامین ائدیلمه‌سی اوچون گؤستریلن سعی لره دستک وئرمه‌سینی گؤزلییریک. عکس تقدیرده، تورکیه واسیطه چی اؤلکه اولا‌راق قیبریس‌داکی تورک خالقی‌نین تهلوکه‌سیزلیگینی تامین ائده بیلمک اوچون لازیمی آددیم‌لاری آتاجاق.’’
قئید ائدک کی، امریکا 1987-جی ایلدن اعتبارا گونئی قیبریس روم رهبرلیگینه سلاح ساتیشی ایله باغلی تحریم تطبیق ائدیردی.
